
Harmadik beadandó feladat Dokumentáció

Eseményvezérelt alkalmazások

# Készítette:

Kocsis Márk ([npblwo@inf.elte.hu](mailto:npblwo@inf.elte.hu))


# Feladat:

Készítsünk programot, amellyel a következő két személyes játékot játszhatjuk. A malom játékban két játékos egy 24 mezőből álló speciális játéktáblán játszhatja, ahol a mezők három egymásba helyezett négyzetben helyezkednek (mindegyikben 8, a sarkoknál és a felezőpontoknál), melyek a felezőpontok mentén össze vannak kötve. Kezdetben a tábla üres, és felváltva helyezhetik el rajta bábuikat az üres mezőkre. Az elhelyezés után a játékosok felváltva mozgathatják bábuikat a szomszédos (összekötött) mezőkre. Amennyiben egy játékos nem tud mozgatni, akkor passzolhat a másik játékosnak. Ha valakinek sikerül 3 egymás melletti mezőt elfoglalnia (azaz malmot alakít ki, rakodás, vagy mozgatás közben), akkor leveheti az ellenfél egy általa megjelölt bábuját (kivéve, ha az egy malom része). Az a játékos veszít, akinek először megy 3 alá a bábuk száma a mozgatási fázis alatt.

*1.*

# Elemzés:


* A játékot egy 24 mezős játéktáblán tudjuk játszani, ahogy az az 1-es ábrán látható. Két játékos játssza, akik felváltva lépnek a játékszabályok szerint.
* A feladatot .NET MAUI alkalmazásként, elsődlegesen Windows és Android platformon valósítjuk meg. Az alkalmazás négy lapból fog állni. Az alkalmazás portré tájolást támogat.
* Az ablakban elhelyezünk egy menüt a következő menüpontokkal: Fájl (Új játék, Játék betöltése, Játék mentése, Kilépés). Az ablak alján megjelenítünk két státuszsort, amely az egyes játékosok következő lépését, illetve a talonban maradt korongjait mutatja.
* A játéktábla 24 kör alakú gombból áll, és a felrajzolt vonalakból. A gombokra kattintva léphet a játékos, viszont a program csak a játék szabályainak megfelelő, érvényes lépést fogad el.
* A játéknak akkor van vége, amikor egy játékos összes korongja 3 alá csökken (táblán lévők és a talon együtt véve). A játék végét felugró ablakban jelezzük.
* Ha egy játékos a játékszabályokat betartva nem tud lépni, felugró ablakban jelezzük neki, hogy passzolnia kell.
* A játéknak két fő szakasza van, a program ezek szerint határozza meg a játékosok akcióit.
* A felhasználó esetek diagrammja a 2. képen láthatóak



*2.*

# Tervezés:

## *Programszerkezet:*

* A programot MVVM architektúrában valósítjuk meg, ennek megfelelően **View**, **Model**, **ViewModel** és **Persistence** névtereket valósítunk meg az alkalmazáson belül. A program környezetét az alkalmazás osztály (**App**) végzi, amely példányosítja a modellt, a nézetmodell és a nézetet, biztosítja a kommunikációt, valamint felügyeli az adatkezelést. A program csomagszerkezete a 3. ábrán látható.

*3.*

## Perzisztencia:

* Az adatkezelés feladata a Malom táblával kapcsolatos információk tárolása, valamint a betöltés/mentés biztosítása.
* A **MillTable** osztály egy érvényes játéktáblát biztosít, amely tudja ellenőrizni, hogy új malom jön-e létre, illetve a mezők szomszédait is eltárolja. A van egy konstruktora, ami létrehoz egy 24 méretű, **Field** elemekből álló tömböt. A tábla tárolja az utolsónak lépett játékost is **\_lastPlayer** adattagként a mentések miatt. Csak a mentéskor és betöltéskor használ egy **\_currentAction** adattagot is a következő lépés típusát eltárolva. A tábla szintén tárolja a játékosok talonban és a pályán lévő korongjait. A táblában van egy **\_mills** nevű, tömbökből álló tömb, amely a 16 különböző malmot reprezentálja. Pár fontos metódusa a **CheckFieldInMill,** ami egy mezőről ellenőrzi, hogy malomban van-e, **GetField**.
* A **Field** osztályjátékmezőt reprezentál, egyik adattagja a **\_player**, ami 0, 1, 2 értéket vehet fel, attól függően, hogy üres-e a mező, első játékos korongja, illetve a második játékos korongja van rajta.Másik adattagja egy egész típusú tömb, amiben az adott indexnek megfelelő mezőhöz a mező szomszédait tárolja.
* A hosszú távú adattárolás lehetőségeit az **IMillDataAccess** interfész adja meg, amely lehetőséget ad a tábla betöltésére (**LoadAsync**), valamint mentésére (**SaveAsync**). A műveleteket hatékonysági okokból aszinkron módon valósítjuk meg.
* Az interfészt szöveges fájl alapú adatkezelésre a **MillFileDataAccess** osztály valósítja meg. A fájlkezelés során fellépő hibákat a **MillDataException** kivétel jelzi.
* A program az adatokat szöveges fájlként tudja eltárolni, amelyeket egy megadott könyvtárban **(\_directory**) helyez el. Ez majd az alkalmazás platformfüggő saját adatkönyvtára lesz.
* A fájl első sora a speciális értékeké, a következő sörrendben: utolsó lépett játékos, első játékos talonja, második játékos talonja, első játékos korongjai a táblán, második játékos korongjai a táblán, illetve a következő lépés típusa (egészként reprezentálva). A második sorban a mezőkből álló tömb **Player** értékei vannak a megfelelő sorrendben.

## Modell

* A modell lényegi részét a **MillGameModel** osztály valósítja meg. Lehetőséget ad a lépésre a **Step** metódussal, illetve új játék kezdésére a **NewGame** metódussal. Biztosít betöltést és mentést a **Perzisztencia** rétegben lévő komponensek segítségével. Számon tartja a játék aktuális állapotát, és a játékszabályoknak megfelelő lépést engedélyez csak.
* Három eseménnyel tudja tájékoztatni a **View** réteget: **GameOver**, ami a játék végét jelöli, **GameAdvanced**, ami a játék előrehaladásakor valósul meg, illetve a **PlayerHasToPass**, amivel jelezzük, ha egy játékosnak passzolnia kell.
* A modell példányosításkor megkapja az adatkezelés felületét, amelynek segítségével lehetőséget ad betöltésre (**LoadGameAsync**) és mentésre (**SaveGameAsync**).

### Nézetmodell


* A nézetmodell megvalósításához felhasználunk egy általános utasítás (**DelegateCommand**), valamint egy ős változásjelző (**ViewModelBase**) osztályt.
* A nézetmodell feladatait a **MillViewModel** osztály látja el, amely parancsokat biztosít az új játék kezdéséhez, játék betöltéséhez, mentéséhez, valamint a kilépéshez. A parancsokhoz eseményeket kötünk, amelyek a parancs lefutását jelzik a vezérlőnek. A nézetmodell tárolja a modell egy hivatkozását **(\_model**), de csupán információkat kér le tőle. Direkt nem avatkozik a játék futtatásába.
* ékmező számára egy külön mezőt biztosítunk (**MillField**), amely eltárolja a pozíciót, illetve a mező értékét, ami ha nincs rajta korong 0, ha van rajta kék, akkor 1, ha piros, akkor 2-t vesz fel. A lépés parancsát (**StepCommand**) is eltároljuk. A mezőket egy felügyelt gyűjteménybe helyezzük a nézetmodellbe (**Fields**).
* A tárolt játékállapotok egy-egy **StoredGameViewModel** példánnyal írhatóak le. Ezek kollekcióját nem ágyazzuk be a fő nézetmodellbe (**MillViewModel**), hanem a betöltéskor és mentéskor dinamikusan állítjuk elő és adjuk át a nézet számára.

## Nézet


* A nézetet navigációs lapok segítségével építjük fel.
* A **GamePage** osztály tartalmazza a játéktáblát, amelyet egy **Grid** segítségével valósítunk meg, amelyben Button elemeket helyezünk el.
* A **SettingsPage** osztály tartalmazza a betöltés, mentés gombjait.
* A **LoadPage** és a **SavePage** szolgál egy létező játékállapot betöltésére, illetve egy új mentésére.

### Környezet:

* Az **App** osztály feladata az alkalmazás vezérlése, a rétegek példányosítása és az események feldolgozása.
* A **CreateWindow** metódus felüldefiniálásával kezeljük az alkalmazás életciklusát a megfelelő eseményekre történő feliratkozással. Így az alkalmazás felfüggesztéskor (**Stopped**) elmentjük az aktuális játékállást (**SuspendedGame**), míg folytatáskor vagy újraindításkor (**Activated**) pedig folytatjuk, amennyiben történt mentés.
* Az alkalmazás lapjait egy **AppShell** keretben helyezzük el. Ez az osztály felelős a lapok közötti navigációk megvalósításáért.

*Perzisztencia*

*Model*

*ViewModel*

*App*

# Tesztelés:

* A modell funkcionalitása egységtesztek segítségével lett ellenőrizve a **MillGameModelTest** osztályban.
* A következő testesetek futottak le: **MillGameModelLoadTest** (betöltés), **MillGameModelNewGameTest** (új játék), **MillGameModelStepTest** (lépés), **MillGameModelMillTest** (malom keletkezik), **MillGameModelWin** (valaki nyer).